নভেল অফ সার্কুলেশন

**প্রচলনের উপন্যাস**, যা **ইট-ন্যারেটেটিভ** বা **বস্তুর আখ্যান** নামেও পরিচিত, হল ব্রিটিশ সাহিত্যে একসময় প্রচলিত উপন্যাসের একটি ধারা। এখানে একটি বস্তুর ভাগ্য অনুসরণ করা হয়, উদাহরণস্বরূপ একটি মুদ্রা, যা বিভিন্ন মালিকের হস্তে স্থানান্তরিত হয়। কখনও কখনও এখানে একটি পোষা প্রাণী বা অন্যান্য গৃহপালিত প্রাণীকে কেন্দ্র করে রচিত হয়, যেমন ফ্রান্সিস কভেন্ট্রির "দ্য হিস্ট্রি অফ পম্পে দ্য লিটল" (১৭৫১)। এই জাতীয় অন্যান্য রচনাগুলি সমসাময়িক পাঠকদের আগ্রহের সাথে ব্যঙ্গ মিশ্রিত করে। এখানে চলমান সমাজে বসবাসের অর্থ কী তা বোঝাবার জন্য এবং মানব সম্পর্কের উপর প্রচলনের প্রভাব দেখাবার জন্য হ্যাকনি-ক্যারেজ এবং ব্যাংক-নোটের মতো বস্তুও ব্যবহার করা হয়।

## উদাহরণ

*১৭০৯ চার্লস গিল্ডন, দ্য গোল্ডেন স্পাইকে আধুনিক পণ্ডিতরা "ইংরেজিতে প্রথম, সম্পূর্ণরূপে বিকশিত ইট আখ্যান" হিসেবে বিবেচনা করেছেন। কিন্তু তার সমসাময়িকদের কাছে এটি "একটি মেনিপ্পিয়ান ব্যঙ্গ, অ্যাপুলিয়াসের দ্য গোল্ডেন অ্যাসের পুনর্অভিযোজন এবং দ্য নিউ মেটামরফোসিসের [অর্থাৎ ১৭০৮ সালে গিল্ডনের দ্য গোল্ডেন অ্যাসের রূপান্তর] একটি পরবর্তী সংস্করণ " হিসাবে বিবেচিত হয়।  পরবর্তীতে, একটি পর্ব কাঠামো তৈরী হয় যেখানে বস্তুগুলি মানুষের উপর "গুপ্তচরবৃত্তি" করে থাকে। অন্যান্য সাধারণ ব্যবহৃত শব্দ হল "বস্তু কাহিনী" বা "গুপ্তচর উপন্যাস"।
*১৭১০ জোসেফ অ্যাডিসন, *অ্যাডভেঞ্চারস অফ এ শিলিং*
*১৭৩৪ বেনামী, *দ্য সিক্রেট হিস্ট্রি অফ অ্যান ওল্ড শু*
*১৭৪২ ক্লদ ক্রেবিলন, *দ্য সোফা, এ মোরাল টেল*
*১৭৫১ ফ্রান্সিস কভেন্ট্রি, *দ্য হিস্ট্রি অফ পম্পেই দ্য লিটল* 
*১৭৫৩ সুসান স্মিথিস, *দ্য স্টেজ-কোচ: কন্টেইনিং দ্য ক্যারেক্টার অফ মিস্টার ম্যানলি, অ্যান্ড দ্য হিস্ট্রি অফ হিজ ফেলো-ট্রাভেলার্স*
*১৭৫৪ বেনামী, *হিস্ট্রি অ্যান্ড অ্যাডভেঞ্চারস অফ এ লেডিস স্লিপার্স অ্যান্ড শুজ*
*১৭৬০ এডওয়ার্ড ফিলিপস, *দ্য অ্যাডভেঞ্চারস অফ এ ব্ল্যাক কোট*
*১৭৬০–৫ চার্লস জনস্টোন, *ক্রাইসাল; অর, দ্য অ্যাডভেঞ্চারস অফ এ গোল্ডেন গিনি*
*১৭৬৭ চার্লস পেরোনেট, *ডায়ালগ বিটুইন দ্য পালপিট অ্যান্ড রিডিং-ডেস্ক*
*১৭৬৯ টোবিয়াস স্মলেট, *দ্য হিস্ট্রি অ্যান্ড অ্যাডভেঞ্চারস অফ অ্যান অ্যাটম*
*১৭৭১ টমাস ব্রিজেস, *দ্য অ্যাডভেঞ্চারস অফ এ ব্যাংক-নোট*
*১৭৮৩ থিওফিলাস জনসন, *ফ্যান্টমস: অর, দ্য অ্যাডভেঞ্চারস অফ এ গোল্ড-হেডেড কেন*
*১৭৯০ হেলেনাস স্কট, *দ্য অ্যাডভেঞ্চারস অফ এ রুপি*
*১৭৯৯ এডওয়ার্ড অগাস্টাস কেন্ডাল, *দ্য ক্রেস্টেড রেন*
*১৮১৩ মেরি পিলকিংটন, *দ্য সরোজ অফ সিজার, অর, দ্য অ্যাডভেঞ্চারস অফ এ ফাউন্ডলিং ডগ*
*১৮১৬ মেরি মিস্টার, *দ্য অ্যাডভেঞ্চারস অফ এ ডল*
*১৮৭৩ অ্যানি কেরি, *দ্য হিস্ট্রি অফ এ বুক*
*১৮৮০ নেলি হেলিস, *দ্য স্টোরি হি ওয়াজ টোল্ড; অর, দ্য অ্যাডভেঞ্চারস অফ এ টিকাপ*
*১৮৯৭, জন উইলিয়াম ফোরটেস্কিউ, *দ্য স্টোরি অফ এ রেড ডিয়ার*

বিংশ শতাব্দীর উদাহরণগুলির মধ্যে রয়েছে ইলিয়া এহরেনবার্গের *দ্য লাইফ অফ দ্য অটোমোবাইল* (১৯২৯), হোলিং সি. হোলিংয়ের *প্যাডেল-টু-দ্য-সি (১৯৪১)*, এবং ই. অ্যানি প্রুলক্সের *অ্যাকর্ডিয়ন ক্রাইমস* (১৯৯৬), এবং ফ্ল্যাট স্ট্যানলি।

## অন্যান্য ধারার সাথে সম্পর্ক

১৭৮০-এর দশকে মেরি অ্যান কিলনারের রচনা, *অ্যাডভেঞ্চারস অফ এ পিনকুশন* এবং *মেমোয়ার্স অফ এ পেগ-টপ*-এর মাধ্যমে, 'ইট-নভেল' শিশুসাহিত্যের অংশ হয়ে ওঠে। এর একটি উপশাখা ছিল ব্যঙ্গাত্মক শিশুদের কবিতার একটি শৈলী, যা উইলিয়াম রসকোর একটি কবিতা, *দ্য বাটারফ্লাইস বল অ্যান্ড দ্য গ্রাসহপারস ফিস্ট*-এর উপর ভিত্তি করে ক্যাথরিন অ্যান ডরসেট জনপ্রিয় করে তুলেছিলেন। সাধারণত, ১৯ শতকের 'ইট-ন্যারেটিভে' প্রাণী কথক থাকত।

বলা হয়ে থাকে যে, ১৮ শতকের কৃতদাস আখ্যান ধারাটি 'ইট-ন্যারেটিভ'-এর থেকে পৃথক ছিল, কারণ এটিকে এক ধরনের জীবনী হিসেবে গণ্য করা হতো।

*মিডলমার্চ* উপন্যাসের প্লটটি প্রাথমিকভাবে একটি আবর্তনকে কেন্দ্র করে গঠিত বলে মনে হয়; কিন্তু এর সমাপ্তি ঘটে একটি বিপরীতধর্মী "বিষয়ভিত্তিক আখ্যানে"।

আলবার্তো তোসকান এবং জেফ কিনকল যুক্তি দিয়েছেন যে, হাইপারলিঙ্ক সিনেমার একটি জনপ্রিয় রূপ, যা পরস্পর ছেদী এবং বহুরেখীয় প্লট দ্বারা বৈশিষ্ট্যমণ্ডিত একটি চলচ্চিত্র ধারা, তা 'ইট-ন্যারেটিভ'-এর একটি সমসাময়িক রূপ গঠন করে। তারা যুক্তি দেন যে, এই চলচ্চিত্রগুলিতে "আখ্যানের সংযোগসূত্র হলো চরিত্রগুলোর সাথে চলচ্চিত্রের মূল বস্তুর সম্পর্ক, তা বন্দুক, কোকেন, তেল বা নীল নদের পার্চ মাছ যাই হোক না কেন।"

## তথ্যসূত্র

বিষয়শ্রেণী:শিশুসাহিত্য
বিষয়শ্রেণী:সাহিত্যকর্মের প্রকার
বিষয়শ্রেণী:প্রাণী সম্পর্কে উপন্যাস
বিষয়শ্রেণী:বিদ্রুপাত্মক উপন্যাস